Babelscape/SREDFM huggingface dataset:
Δημοτική Ενότητα Καλαμάτας

μικρογραφία|Παλιά πόλη Καλαμάτας
μικρογραφία|Λιμάνι Καλαμάτας
μικρογραφία|Άγιοι Απόστολοι Καλαμάτας
μικρογραφία|Υπαπαντή Καλαμάτας
μικρογραφία|Παλαιό Δημαρχείο Καλαμάτας
μικρογραφία|Σιδηροδρομικός Σταθμός Καλαμάτας
μικρογραφία|Ιστορικό και Λαογραφικό Μουσείο Καλαμάτας
Η Δημοτική Ενότητα Καλαμάτας, είναι ο πρώην Δήμος Καλαμάτας που είχε συσταθεί το 1997 με το Σχέδιο «Καποδίστριας» και λειτούργησε από το 1999 μέχρι το 2010, ενώ από το 2010 με το Πρόγραμμα «Καλλικράτης», αποτελεί τη Δημοτική Ενότητα Καλαμάτας, του διευρυμένου Δήμου Καλαμάτας. Έχει πληθυσμό 61.760 κατοίκων, σύμφωνα με την και έδρα την Καλαμάτα.
Γιόχαν Λις

"Φυγή στην Αίγυπτο", το παλάτι των επισκόπων της [[Κρακοβία|Κρακοβίας]] στο Kielce
"Παιχνίδι [[Μόρρα|μόρρας]]", γ. 1622.
Ο Γιόχαν Λις (Johann Liss επίσης γνωστός ως Jan Lys, περ. 1590 ή 1597 - 1629 ή 1630) ήταν κορυφαίος Γερμανός μπαρόκ ζωγράφος του 17ου αιώνα, που δραστηριοποιήθηκε κυρίως στη Βενετία .
Γιαν Λίνσεν

Ο Γιαν Λίνσεν (Jan Linsen, Χόορν 1602 ή 1603 - Χόορν, 26 Μαΐου 1635) ήταν Ολλανδός ζωγράφος μυθολογικών και ιστορικών θεμάτων.

Ο Γιαν Λίνσεν ταξίδεψε στη Γαλλία και την Ιταλία σε ένα Grand Tour και στη Ρώμη έγινε μέλος του κύκλου των ζωγράφων γνωστών ως Bentvueghels, με το ψευδώνυμο "Hermafrodito" . Ενώ βρισκόταν στο πλοία πλέοντας προς την Ιταλία, συνελήφθη από μαυριτανούς πειρατές. Εκτιμήθηκε για 20 αργυρά νομίσματα, τα οποία καταβλήθηκαν από την εταιρεία του. Αργότερα ζωγράφισε μια σκηνή αυτής της περιπέτειας,που εξακολουθεί να βρίσκεται στο Χόορν όταν έγραφε ο Άρνολντ Χαουμπράκεν. Πέθανε νέος, σύμφωνα με τον Χαουμπράκεν, λόγω καυγά σε ένα μπαρ, όπου μαχαιρώθηκε από έναν άνδρα τον οποίο ισχυρίστηκε ότι είχε αγαπήσει και συγχωρήσει πριν πεθάνει από το τραύμα του.
Χέντρικ Φρανς φαν Λιντ

μικρογραφία|320x320εσ| "Άποψη του Τίβερη", 1734
Ο Χέντρικ Φρανς φαν Λιντ {Hendrik Frans van Lint – Σεπτέμβριος 1763) ήταν Φλαμανδός τοπιογράφος και ζωγράφος απόψεων που μέλος της ομάδας των Φλαμανδών και των Ολλανδών ζωγράφων Bentvueghels που δραστηριοποιήθηκαν στη Ρώμη. Ήταν ένας από τους κορυφαίους ζωγράφους τοπίων στη Ρώμη κατά το πρώτο ήμισυ του 18ου αιώνα και οι πάτρονές του περιλάμβαναν τις παλαιές αριστοκρατικές οικογένειες της Ρώμης καθώς και Ευρωπαίους ταξιδιώτες στο Grand Tour τους .
Άντριεν φαν ντερ Κάμπελ

δεξιά|μικρογραφία| Αυτοπροσωπογραφία με σκούφο σε ηλικία 34 ετών
Ο Άντριεν φαν ντερ Κάμπελ (Adriaen van der Cabel ή Άρι φαν ντερ Τάου, Ary van der Touw, 1631 – 16 Ιουνίου 1705), ήταν Ολλανδός ζωγράφος τοπίων της Χρυσής ολλανδικής Εποχής που δραστηριοποιήθηκε στη Γαλλία και στην Ιταλία.
Βίλλεμ φαν Ίνγκεν

Ο Βίλλεμ φαν Ίνγκεν (Willem van Ingen, ή Guilhelmo Den Eersten, 1651–1708), ήταν Ολλανδός ζωγράφος της Χρυσής ολλανδικής εποχής που δραστηριοποιήθηκε στην Ιταλία.
Γιένιφερ Σεράνο

Η Γιένιφερ Σεράνο (ισπανικά: "Jennifer Serrano", 1984) γνωστή ως Γιένι είναι Ισπανίδα τραγουδίστρια. 

Εκπροσώπησε τη Ανδόρρα στον Διαγωνισμό Τραγουδιού Eurovision του 2006 στην Αθήνα, με το τραγούδι "Sense tu", το οποίο δεν προκρίθηκε στον τελικό, τερματίζοντας τελευταία στην 23η θέση στον ημιτελικό.
Φουλγέντιος της Καρθαγένης

Ο Άγιος Φουλγέντιος της Καρθαγένης (), γεννήθηκε στην Καρθαγένη τον 6ο αιώνα και πέθανε το 630 στην Έθιχα, ήταν Επίσκοπος της Έθιχα (η Ιβηρική χερσόνησος, που αποτελείται από τη σύγχρονη Ισπανία και την Πορτογαλία).
Νίνα Κράλιτς

Η Νίνα Κράλιτς (κροατικά: "Nina Kraljić", 4 Απριλίου 1992) είναι Κροάτισσα τραγουδίστρια, τραγουδοποιός, συνθέτρια και ηθοποιός φωνής. 

Εκπροσώπησε τη Κροατία στον Διαγωνισμό Τραγουδιού Eurovision του 2016 στην Στοκχόλμη, με το τραγούδι "Lighthouse", τερματίζοντας στην 23η θέση στον τελικό.
Ζαν Γκουζόν

Ο Ζαν Γκουζόν (γαλλικά: Jean Goujon) ήταν Γάλλος γλύπτης και αρχιτέκτονας της περιόδου της Γαλλικής Αναγέννησης. Πιθανότατα γεννήθηκε στη Νορμανδία γύρω στο 1510 και πέθανε στη Μπολόνια γύρω στο 1567.
Σοράγια Αρνέλας

Η Σοράγια Αρνέλας Ρουμπιάλες (ισπανικά: "Soraya Arnelas Rubiales", 13 Σεπτεμβρίου 1982) είναι Ισπανίδα τραγουδίστρια. 

Εκπροσώπησε τη Ισπανία στον Διαγωνισμό Τραγουδιού Eurovision του 2009 στην Μόσχα, με το τραγούδι "La noche es para mí", τερματίζοντας στην 23η θέση στον τελικό.
Πίτερ Χρουνεβέχεν

μικρογραφία| "Τοπίο" από τον Πίτερ Χρουνεβέχεν, μεταξύ 1635-1641, Μουσείο Fogg
Ο Πίτερ Αντόνις Χρουνεβέχεν (Pieter Anthonisz. van Groenewegen,1590/1600 – 1658) ήταν Ολλανδός ζωγράφος τοπίων της ολλανδικής Χρυσής Εποχής.

Ο Χρουνεβέχεν γεννήθηκε στο Ντελφτ και ζωγράφισε κυρίως τοπία. Ταξίδεψε στην Ιταλία περίπου μεταξύ 1615-1623 και έζησε στη "Via Bocca de Leone" στη Ρώμη, όπου έγινε μέλος των Bentvueghels με το ψευδώνυμο "Leeuw" (λιοντάρι). Επέστρεψε στο Ντελφτ όπου έγινε μέλος της Συντεχνίας του Αγίου Λουκά το 1626, αλλά πέρασε τα τελευταία χρόνια της ζωής του στη Χάγη, όπου έγινε μέλος της "Confrerie Pictura" το 1657. Πέθανε εκεί τον επόμενο χρόνο. Πολλά από τα έργα του βρίσκονται σήμερα στο Ρέικσμουζεουμ του Άμστερνταμ.
Βίλλεμ Νταουντάινς

Ο Βίλλεμ Νταουντάινς (Willem Doudijns, 1630–1697), ήταν ζωγράφος και χαράκτης της Ολλανδικής Χρυσής Εποχής.
Σερντάρ Ντεμιρέλ

Ο Σερντάρ Ντεμιρέλ (γεννημένος στις 4 Σεπτεμβρίου 1983) είναι Τούρκος αθλητής της σκοποβολής.

Το 2002 στο Παγκόσμιο πρωτάθλημα σκοποβολής νέων του Λάχτι κέρδισε το χάλκινο μετάλλιο στα 50 μέτρα πιστόλι και το 2003 στο Ευρωπαϊκό πρωτάθλημα σκοποβολής νέων του Πίλζεν το χάλκινο στο ίδιο αγώνισμα.

Στο Ευρωπαϊκό πρωτάθλημα σκοποβολής του Όσιγιεκ το 2021 κατέκτησε το χάλκινο μετάλλιο στα 10 μέτρα αεροβόλο πιστόλι ομαδικό. Είναι αθλητής του συλλόγου Νεβσεχίρ Φερντ και κατοικεί στο Νεβσεχίρ.
Γέλενα Τομάσεβιτς

Η Γέλενα Τομάσεβιτς (Σερβικά: "Jelena Tomašević", κυριλλικά: "Јелена Томашевић", 1 Νοεμβρίου 1983) είναι Σέρβα τραγουδίστρια. 

Εκπροσώπησε τη Σερβία στον Διαγωνισμό Τραγουδιού Eurovision του 2008 στο Βελιγράδι, με το τραγούδι "Oro", τερματίζοντας στην 6η θέση στον τελικό.
Πίτερ Φερμπρούγκεν ο νεότερος

μικρογραφία| Σχέδιο για τον κύριο βωμό της Εκκλησίας του Αγίου Παύλου της Αμβέρσας, 1670
Ο Πίτερ Φερμπρούγκεν ο νεότερος (Pieter Verbrugghen the Younger ή Pieter Verbrugghen II, 1648, Αμβέρσα - μετά το 1691, Αμβέρσα) ήταν Φλαμανδός γλύπτης, σχεδιαστής, χαράκτης και έμπορος λίθων.
Urban Symphony

Οι Urban Symphony είναι Εσθονικό γυναικείο μουσικό συγκρότημα. Εκπροσώπησαν την Εσθονία στον Διαγωνισμό Τραγουδιού Eurovision του 2009 στη Μόσχα με το τραγούδι "Rändajad", τερματίζοντας στην 8η θέση στον τελικό.
Τέοντοορ Βίλκενς

μικρογραφία| Πλυντήριο έξω από ιταλική πόλη, 1729
Ο Τέοντοορ Βίλκενς (Theodoor Wilkens ή Theodorus Wilkens (ψευδώνυμο Goedewil)) (1690, Άμστερνταμ – 1748, Άμστερνταμ ), ήταν ζωγράφος και σχεδιαστής του 18ου αιώνα από την Ολλανδική Δημοκρατία που ειδικεύτηκε στα τοπία.
Βίλελμ Μάλανιουκ

Ο Βίλελμ Μάλανιουκ (γεννημένος στις 26 Ιουνίου 1906, πέθανε στις 20 Δεκεμβρίου 1965) ήταν Αυστριακός δικαστής και επιστήμονας.

Μετά από σπουδές στη Βιέννη, ο Μαλανιούκ έγινε δικαστής. Μετά την άνοδο του ναζιστικού καθεστώτος στην εξουσία, κρατήθηκε για ένα μικρό διάστημα και απολύθηκε ως δικαστής. Κατά τη διάρκεια του Δευτέρου Παγκοσμίου Πολέμου στρατεύτηκε στις γερμανικές ένοπλες δυνάμεις. Αμέσως μετά τον πόλεμο, ο Μαλανιούκ έγινε πάλι δικαστής, τότε πρόεδρος του Ανωτάτου Δικαστηρίου και καθηγητής πανεπιστημίου. Στα γραπτά και τα βιβλία του, έχει αφιερωθεί ιδιαίτερα στη νομική μεταχείριση των ναζιστικών και των εγκλημάτων πολέμου.
Νόα

Η Αχινόαμ Νίνι (εβραϊκά: "אחינועם ניני/Achinoam Nini", 23 Ιουνίου 1969) γνωστή ως Νόα, είναι Ισραηλινή τραγουδίστρια, τραγουδοποιός, παίκτρια κρουστών, ποιήτρια, συνθέτρια και ακτιβίστρια για τα ανθρώπινα δικαιώματα.

Εκπροσώπησε το Ισραήλ μαζί με την Μίρα Αγουάντ στον Διαγωνισμό Τραγουδιού Eurovision του 2009 στη Μόσχα, με το τραγούδι "There Must Be Another Way", τερματίζοντας στην 16η θέση στον τελικό.
Μάικλ Ρέντγκρεϊβ

Ο Σερ Μάικλ Ρέντγκρεϊβ (αγγλικά: Sir Michael Redgrave, 20 Μαρτίου 1908 - 21 Μαρτίου 1985) ήταν Άγγλος ηθοποιός του θεάτρου και του κινηματογράφου, σκηνοθέτης και συγγραφέας. Στο 4ο Φεστιβάλ των Καννών κέρδισε το βραβείο Καλύτερου Ηθοποιού για την ερμηνεία του στην ταινία "Η σκιά ενός ανθρώπου" (1951), ενώ είχε στο ενεργητικό του μια υποψηφιότητα για βραβείο Όσκαρ Καλύτερου Ηθοποιού για την ερμηνεία του στην ταινία "Το Πένθος ταιριάζει στην Ηλέκτρα" (1947), καθώς και δύο υποψηφιότητες στα βραβεία BAFTA ως Καλύτερος Βρετανός Ηθοποιός για τις ταινίες "Το όνειρό μου βγήκε αληθινό" (1955) και το "Άλλοθι της τελευταίας ώρας" (1957).
Μουσταφά Φολ

Ο Μουσταφά Φολ (γαλλικά: "Moustapha Fall") (23 Φεβρουαρίου 1992, Παρίσι) είναι Γάλλος επαγγελματίας καλαθοσφαιριστής, ο οποίος αγωνίζεται ως σέντερ για τον Ολυμπιακό.
Πιέρ Λεσκό

Ο Πιέρ Λεσκό (γαλλικά: Pierre Lescot, περ. 1515 - 1578) ήταν ένας από τους διάσημους Γάλλους αρχιτέκτονες στα μέσα του 16ου αιώνα, κατά την περίοδο της Γαλλικής Αναγέννησης. 

Τα πιο αξιόλογα έργα του περιλαμβάνουν την Κρήνη των Αθώων και την πτέρυγα Λεσκό στο Λούβρο στο Παρίσι. Έπαιξε σημαντικό ρόλο στην εισαγωγή στοιχείων της κλασικής αρχιτεκτονικής παράδοσης στη γαλλική αρχιτεκτονική. 

Δημιούργησε τα περισσότερα έργα του στο Παρίσι και συνεργάστηκε στενά με τον γλύπτη Ζαν Γκουζόν.
HarmonyOS

Το HarmonyOS (Κινέζικα: 鸿 蒙; pinyin: Hóngméng) είναι μια οικογένεια λειτουργικών συστημάτων που αναπτύχθηκαν από την Huawei. Παρουσιάστηκε στις 9 Αυγούστου 2019, χαρακτηρίστηκε ως ένα μικροϋπολογιστικό, διανεμημένο, ενσωματωμένο λειτουργικό σύστημα για συσκευές Internet of Things (IoT), και σε κινητά και ταμπλέτες στο μέλλον. Το HarmonyOS 1.0 χρησιμοποιήθηκε για πρώτη φορά από τις έξυπνες τηλεοράσεις Huawei για την κινεζική αγορά τον Σεπτέμβριο του 2019. Στη συνέχεια, το HarmonyOS 2.0 κυκλοφόρησε για smartphone και tablet Huawei τον Ιούνιο του 2021.


Η έκδοση του HarmonyOS για συσκευές IoT έχει αναπτυχθεί ως project ανοιχτού κώδικα με το όνομα OpenHarmony και βασίζεται στο μικροκύκλωμα LiteOS της Huawei. Η έκδοση του HarmonyOS για smartphone και tablet αποδείχθηκε ότι ήταν ένα πιστό αντίγραφο του πηγαίου κώδικα Android 10 και του υπάρχοντος λογισμικού EMUI της Huawei. Τον Ιούνιο του 2021, ένας εκπρόσωπος της Huawei δήλωσε ότι η HarmonyOS χρησιμοποίησε έναν πυρήνα Linux αντί για LiteOS σε υλικό με μεγαλύτερες ποσότητες μνήμης και ότι το έργο αξιοποίησε "πόρους ανοιχτού κώδικα τρίτων".
Γιουσούφ Γιαζιτζί

Ο Γιουσούφ Γιαζιτζί ("Yusuf Yazıcı", 29 Ιανουαρίου 1997) είναι Τούρκος ποδοσφαιριστής ο οποίος αγωνίζεται ως επιθετικός μέσος για λογαριασμό της Λιλ και της εθνικής ομάδας της Τουρκίας.

Ο Γιαζιτζί ξεκίνησε την καριέρα του από την ακαδημία της Τράμπζονσπορ και το 2015 υπέγραψε επαγγελματικό συμβόλαιο. Το 2019 αποκτήθηκε από τη Λιλ για 17,5 εκατομμύρια ευρώ, την ακριβότερη μεταγραφή παίκτη της Τράμπζονσπορ στην ιστορία του συλλόγου. Στη σαιζόν 2020-21 στο Γιουρόπα Λιγκ, ο Γιαζίτσι σκόραρε χατ-τρικ σε δύο εκτός έδρας αγώνες (εναντίον Σπάρτα Πράγας και Μίλαν) και έγινε ο πρώτος παίκτης που κατάφερε αυτό σε μία σαιζόν.

Ο Γιαζιτζί πραγματοποίησε το ντεμπούτο του με την εθνική Τουρκίας τον Ιούνιο του 2017.
Μερίχ Ντεμιράλ

Ο Μερίχ Ντεμιράλ (5 Μαρτίου 1998) είναι Τούρκος ποδοσφαιριστής ο οποίος αγωνίζεται ως αμυντικός για λογαριασμό της Γιουβέντους και της εθνικής ομάδας της Τουρκίας. Είναι ψηλός και δυνατός και χαρακτηρίζεται ψύχραιμος και με καλές τοποθετήσεις.

Από τις ακαδημίες της Φενέρμπαχτσε, ο Ντεμιράλ αποκτήθηκε αρχικά από την πορτογαλική Αλκανενένσε το 2016 και το 2017 δόθηκε δανεικός στη Σπόρτιγνκ Λισαβόνας Β, η οποία και τον απέκτησε. Το 2019 αποκτήθηκε από την Αλάνιασπορ και δόθηκε δανεικός στη Σασουόλο με υποχρέωση αγοράς. Τον Ιούλιο της ίδιας χρονιάς αποκτήθηκε από τη Γιουβέντους για 18 εκατομμύρια ευρώ. Στη Γιουβέντους όμως δεν απέκτησε σημαντικό χρόνο συμμετοχής.

Πραγματοποίησε το ντεμπούτο του με την εθνική ομάδα της Τουρκίας τον Νοέμβριο του 2018.
Μίλαν Σκρίνιαρ

Ο Μίλαν Σκρίνιαρ ("Milan Škriniar", 11 Φεβρουαρίου 1995) είναι Σλοβάκος επαγγελματίας ποδοσφαιριστής ο οποίος αγωνίζεται ως αμυντικός για λογαριασμό της Ίντερ Μιλάνου και της εθνικής ομάδας της Σλοβακίας.

Ο Σκρινιάρ ξεκίνησε την επαγγελματική καριέρα του από τη Ζίλινα και δόθηκε δανεικός στη Ζλάτε Μόραβτσε το 2013. Το 2016 αποκτήθηκε από τη Σαμπντόρια για 1 εκατομμύριο ευρώ και έγινε ο νεαρότερος αμυντικός που συμπλήρωσε 35 συμμετοχές στη Σέριε Α σε μια σαιζόν. Το 2017 αποκτήθηκε από την Ίντερ για 35 εκατομμύρια ευρώ. Ήδη από τη πρώτη σαιζόν στην Ίντερ εντυπωσίασε με τις εμφανίσεις του.

Ο Σκρίνιαρ πραγματοποίησε το ντεμπούτο του με την εθνική Σλοβακίας το Μάιο του 2016. Ήταν μέλος της αποστολής της Σλοβακίας στο Euro 2016 και στο Euro 2020.
Βάουτερ Κράμπετ ο νεότερος

Ο Βάουτερ Κράμπετ ο νεότερος (Wouter Pietersz. Crabeth ΙΙ, 1594 - περ. 18 Ιουνίου 1644) ήταν ζωγράφος της ολλανδικής Χρυσής Εποχής.
Ρέινιερ φαν Περσάιν

Ο Ρέινιερ φαν Περσάιν (Reinier van Persijn, 1615 – 23 Νοεμβρίου 1668) ήταν Ολλανδός χαράκτης πορτρέτων και εξωφύλλων βιβλίων της ολλανδικής Χρυσής Εποχής.
Αλεξάντρ Γκολόβιν

Ο Αλεξάντρ Γκολόβιν (ρωσικά: Александр Сергеевич Головин, 30 Μαΐου 1996) είναι Ρώσος ποδοσφαιριστής ο οποίος αγωνίζεται επιθετικός μέσος για λογαριασμό της Μονακό και της εθνικής ομάδας της Ρωσίας. Μπορεί να αγωνιστεί επίσης ως κεντρικός ή πλάγιος μέσος.

Ο Γκολόβιν πραγματοποίησε το ντεμπούτο με την ΤΣΣΚΑ Μόσχας το 2014. Σε τρεις σαιζόν σκόραρε 13 γκολ σε 113 συμμετοχές και κατέκτησε το ρωσικό πρωτάθλημα τη σαιζόν 2015-16. Το 2018 αποκτήθηκε από τη Μονακό για μη δημοσιευθέν ποσό, το οποίο όμως αποτελούσε ρεκόρ για μεταγραφή παίκτη της ΤΣΣΚΑ. Το 2021 έγινε ο πρώτος Ρώσος που σκόραρε χατ-τρικ στη Λιγκ 1.

Ο Γκολόβιν πραγματοποίησε το ντεμπούτο του με την εθνική αντρών της Ρωσίας το 2015. Ήταν μέλος της αποστολής της Ρωσίας στο Μουντιάλ 2018 και στο Euro 2020.
Never Gonna Give You Up

Το «Never Gonna Give You Up» είναι το πρώτο σινγκλ του Άγγλου τραγουδιστή και τραγουδοποιού Ρικ Άστλυ, το οποίο κυκλοφόρησε στις 27 Ιουλίου 1987. Η παραγωγή και συγγραφή του τραγουδιού έγινε από τον Στοκ Άιτκεν Ουότερμαν, και κυκλοφόρησε ως το πρώτο σινγκλ από αυτά που περιέχει το άλμπουμ του "Whenever You Need Somebody" (1987). Το τραγούδι έγινε παγκόσμια επιτυχία, αρχικά στο Ηνωμένο Βασίλειο το 1987 όπου ήταν πρώτο στα βρετανικά τσαρτ για πέντε εβδομάδες και ήταν το πιο ευπώλητο σινγκλ της χρονιάς. Έγινε το δημοφιλέστερο τραγούδι στα τσαρτ 25 χωρών, μεταξύ άλλων στην Δυτική Γερμανία και τις Ηνωμένες Πολιτείες. Το τραγούδι κέρδισε το βραβείο καλύτερου βρετανικού τραγουδιού στα βραβεία Μπριτ το 1988.

Το μουσικό βίντεο του τραγουδιού έχει γίνει η βάση για το διαδικτυακό μιμίδιο «Rickrolling». Το 2008, ο Άστλυ κέρδισε το βραβείο καλύτερης μουσικής πράξης του MTV Europe για το τραγούδι, ως αποτέλεσμα της λαϊκής ψηφοφορίας στο διαδίκτυο, λόγω του φαινομένου του μιμιδίου. Επίσης θεωρείται το τραγούδι «σήμα κατατεθέν» του Άστλυ και παίζεται συχνά στο τέλος των συναυλιών του.

Το 2019, ο Άστλυ κατέγραψε και κυκλοφόρησε μια έκδοση «πιανοφόρτε» του τραγουδιού αυτού για το άλμπουμ "The Best of Me", το οποίο περιέχει μια επανεκτέλεση του τραγουδιού σε πιάνο.
Χαρέλ Σκάατ

Ο Χαρέλ Σκάατ (εβραϊκά: "הראל סקעת/Harel Skaat", 8 Αυγούστου 1981) είναι Ισραηλινός τραγουδιστής και τραγουδοποιός.

Εκπροσώπησε το Ισραήλ στον Διαγωνισμό Τραγουδιού Eurovision του 2010 στο Όσλο, με το τραγούδι "Milim", τερματίζοντας στην 14η θέση στον τελικό.
Ντούγιε Τσάλετα-Τσαρ

Ο Ντούγιε Τσάλετα-Τσαρ ("Duje Ćaleta-Car", 17 Σεπτεμβρίου 1996) είναι Κροάτης ποδοσφαιριστής ο οποίος αγωνίζεται ως κεντρικός αμυντικός για λογαριασμό της Ολιμπίκ Μαρσέιγ και την εθνική ομάδα της Κροατίας.

Ο Τσαλέτα-Τσαρ ξεκίνησε την καριέρα του από την Σίμπενικ τη σαιζόν 2012-13 και την επόμενη χρονιά από την Πάσιγκ και το 2014 από την Ρεντ Μπουλ Ζάλμπουργκ. Με τη Ζάλμπουργκ έφτασε μέχρι τα ημιτελικά του Γιουρόπα Λιγκ τη σαιζόν 2017-18. Το καλοκαίρι του 2018 αποκτήθηκε από τη Μαρσέιγ για 19 εκατομμύρια ευρώ. Στα τέλη του Ιανουαρίου 2021 η Λίβερπουλ κινήθηκε για να τον αποκτήσει, αλλά η μεταγραφή δεν ολοκληρώθηκε.

Πραγματοποίησε το ντεμπούτο του με την πρώτη ομάδα τον Ιούνιο του 2018 και ήταν μέλος της αποστολής της Κροατίας η οποία στο Μουντιάλ 2018 έφτασε μέχρι τον τελικό.
A Friend in London

Οι A Friend in London είναι Δανέζικη ποπ ροκ και ροκ μπάντα. Εκπροσώπησαν την Δανία στον Διαγωνισμό Τραγουδιού Eurovision του 2011 στο Ντύσσελντορφ με το τραγούδι "New Tomorrow", τερματίζοντας στην 5η θέση στον τελικό.
Ράκουφ Τσενστοχόβα

Η Ράκουφ Τσενστοχόβα (πολωνικά: "Raków Częstochowa") είναι πολωνικός επαγγελματικός ποδοσφαιρικός σύλλογος, με έδρα την Τσενστοχόβα στο Βοεβοδάτο Σιλεσίας. Αγωνίζεται στην Εκστρακλάσα, την κορυφαία βαθμίδα του συστήματος ποδοσφαιρικών πρωταθλημάτων Πολωνίας.
[[Δημοτικό Στάδιο Τσενστοχόβα]]
Άντρια Ντεμίροβιτς

Η Άντρια Ντεμίροβιτς (μαυροβουνιακά: "Andrea Demirović", κυριλλικά: "Андреа Демировић", 17 Ιουνίου 1985) είναι Μαυροβούνια τραγουδίστρια. 

Εκπροσώπησε το Μαυροβοούνιο στον Διαγωνισμό Τραγουδιού Eurovision του 2009 στην Μόσχα, με το τραγούδι "Just Get Out of My Life", το οποίο δεν προκρίθηκε στον τελικό, τερματίζοντας στην 11η θέση στον ημιτελικό.
Στέφεν Όλσεν

Ο Στέφεν Όλσεν (γεννημένος στις 30 Ιανουαρίου 1983) είναι Δανός αθλητής της σκοποβολής.

Το 2015 έλαβε μέρος στους Ευρωπαϊκούς αγώνες του Μπακού όπου κατέλαβε την 2η θέση στα 10 μέτρα αεροβόλο τουφέκι μικτό, την 15η στα 50 μέτρα τουφέκι τριών στάσεων, την 31η στα 10 μέτρα αεροβόλο τουφέκι και την 33η στα 50 μέτρα τουφέκι πρηνηδόν. Στους Ευρωπαϊκούς αγώνες του Μινσκ το 2019 κέρδισε την 20η θέση στα 50 μέτρα τουφέκι πρηνηδόν ομαδικό μικτό, την 21η στα 50 μέτρα τουφέκι τριών στάσεων, την 32η στα 10 μέτρα αεροβόλο τουφέκι ομαδικό μικτό και την 33η στα 10 μέτρα αεροβόλο τουφέκι.

Το 2016 συμμετείχε στο 49ο Παγκόσμιο πρωτάθλημα σκοποβολής ενόπλων της Ντόχα κατακτώντας το αργυρό μετάλλιο στα 300 μέτρα τουφέκι στάνταρτ τριών στάσεων και το χάλκινο στα 300 μέτρα στρατιωτικό τουφέκι ταχύτητας ομαδικό.

Στο Παγκόσμιο πρωτάθλημα σκοποβολής της Τσανγκγουόν το 2018 αναδείχθηκε παγκόσμιος πρωταθλητής στα 50 μέτρα τουφέκι πρηνηδόν. Το 2021 στο Ευρωπαϊκό πρωτάθλημα σκοποβολής του Όσιγιεκ κατέκτησε το χρυσό μετάλλιο στα 300 μέτρα τουφέκι τριών στάσεων και το αργυρό στα 300 μέτρα τουφέκι πρηνηδόν.

Είναι αθλητής του συλλόγου Ballerup Skytteforening και κατοικεί στο Ροντόβρε. Το 2021 θα εκπροσωπήσει τη Δανία στους Ολυμπιακούς αγώνες του Τόκιο.
Pvris

Οι Pvris (προφέρεται "Πάρις", γράφεται "PVRIS") είναι ένα αμερικανικό εναλλακτικό ροκ συγκρότημα από το Λόουελ της Μασαχουσέτης, αποτελούμενο από δύο μέλη, την τραγουδίστρια, τραγουδοποιό και μουσικό, Λίντσεϊ Γκερντ Γκανόλφσεν, γνωστή ως Λιν Γκαν, και τον μπασίστα, Μπράιαν Μακντόναλντ. Ήταν αρχικά μία metalcore μπάντα που σχηματίστηκε το 2012 με το όνομα "Operation Guillotine" και απαρτιζόταν από πέντε μέλη, εκ των οποίων μόνο η Γκανν και ο Μακντόναλντ παραμένουν μέχρι και σήμερα. Σύντομα μετά τη διαμόρφωσή του, το συγκρότημα μετονομάστηκε σε "Paris", το οποίο άλλαξε ξανά σε "PVRIS" το 2013 λόγω νομικής φύσης ζητημάτων.
Λιν Γκαν, Rock am Ring, 2018[[Αρχείο:PVRIS - 2018154151219 2018-06-03 Rock am Ring - 1D X MK II - 0264 - B70I2783.jpg|μικρογραφία|Μπράιαν Μακντόναλντ, Rock am Ring, 2018]]
Από το 2012, έχουν κυκλοφορήσει αρκετά singles, μεταξύ των οποίων και διασκευές δημοφιλών ποπ τραγουδιών, όπως το "Chandelier" της Sia, και δύο EPs. Το πρώτο EP τους με τον ομώνυμο τίτλο "Paris", κυκλοφόρησε τον Μάρτιο του 2013 από τους ίδιους, χωρίς να έχουν ακόμα συμβόλαιο ή να συνεργάζονται με κάποια δισκογραφική εταιρεία. Το δεύτερο EP με τίτλο "Acoustic" κυκλοφόρησε με την ίδια μέθοδο τον Απρίλιο του 2014. Σημείο αναφοράς στη δισκογραφία και καριέρα τους αποτελούν οι κυκλοφορίες του πρώτου άλμπουμ τους, "White Noise", το 2014, καθώς και του δεύτερου, με τίτλο "All We Know of Heaven, All We Need of Hell", το 2017. Τον Οκτώβριο του 2019 κυκλοφόρησαν το τρίτο τους EP με τίτλο "Hallucinations," σε συνεργασία με την δισκογραφική εταιρεία "Warner Records Inc." Το τρίτο στούντιο άλμπουμ τους"," "Use Me", αν και προοριζόταν να κυκλοφορήσει τον Μάιο του 2020, ανακοινώθηκε πως θα αναβαλλόταν για τις 10 Ιουλίου λόγω της πανδημίας του COVID-19. Τελικά, μετά από περαιτέρω καθυστερήσεις, κυκλοφόρησε στις 28 Αυγούστου του 2020, καθώς η τραγουδίστρια έδωσε προτεραιότητα στο να αφιερώσει χρόνο σε εθελοντικές και φιλανθρωπικές δράσεις και εκδηλώσεις που αφορούσαν στο κίνημα Black Lives Matter.

Λίγο πριν την κυκλοφορία του τρίτου άλμπουμ τους, στις 26 Αυγούστου του 2020, το συγκρότημα ανακοίνωσε στο Twitter πως διακόπτει τη συνεργασία του με τον Άλεξ Μπαμπίνσκι, λόγω κατηγοριών που προσάπτονται στον τελευταίο για σεξουαλική παρενόχληση. Ο ίδιος αργότερα τις αρνήθηκε με δική του δημοσίευση από τον προσωπικό του λογαριασμό , δηλώνοντας πως είναι πρόθυμος να κινηθεί νομικά προκειμένου να υπερασπίσει τον εαυτό του και να αποδείξει την αθωότητά του. Παρ 'όλα αυτά δέχτηκε την απόφασή των Γκαν και Μακντόναλντ όσον αφορά την αποχώρησή του από τους Pvris.
Εθνική Αφροαμερικανική Ένωση Όπλων

Η Εθνική Αφροαμερικανική Ένωση Όπλων (Αγγλικά: "National African American Gun Association", συντομογραφία: NAAGA) είναι ένας οργανισμός που προωθεί τα δικαιώματα οπλοκατοχής μεταξύ Αφροαμερικανών στις Ηνωμένες Πολιτείες. Έχει πάνω από 45.000 μέλη, περισσότερα από 75 παραρτήματα στις ΗΠΑ και έχει επεκταθεί σημαντικά ως αντίδραση στους θανάτους Αφροαμερικανών. Πολλοί εξεπλάγησαν από τη δημοτικότητα της NAAGA, συμπεριλαμβανομένων των ιδρυτών της. Η οργάνωση ιδρύθηκε από τον Φίλιπ Σμιθ το 2015.
Κλέο

Η Γιοάνα Κλέπκο (πολωνικά: "Joanna Klepko", 25 Ιουνίου 1983) γνωστή ως Κλέο είναι Πολωνή τραγουδίστρια. 

Εκπροσώπησε την Πολωνία στον Διαγωνισμό Τραγουδιού Eurovision του 2014 στην Κοπεγχάγη, με το τραγούδι "My Słowianie", τερματίζοντας στην 14η θέση στον τελικό.
Δημοτική Ενότητα Αντικυθήρων

Η Δημοτική Ενότητα Αντικυθήρων, με έδρα τον Ποταμό, αποτελείται από την Κοινότητα Αντικυθήρων, με έδρα τον Ποταμό και μαζί με τους οικισμούς Γαλανιανά και Χαρχαλιανά, υπάγονται στο Δήμο Κυθήρων, με έδρα τα Κύθηρα. Ο πληθυσμός της Δημοτικής Ενότητας Αντικυθήρων και της Κοινότητας Αντικυθήρων, είναι 59 κάτοικοι, σύμφωνα με την .
Λορέντσο Πελεγκρίνι

Ο Λορέντσο Πελεγκρίνι (ιταλικά: "Lorenzo Pellegrini", 19 Ιουνίου 1996) είναι Ιταλός ποδοσφαιριστής ο οποίος αγωνίζεται ως μέσος για λογαριασμό της Ρόμα και της εθνικής ομάδας της Ιταλίας.

Ο Πελεγκρίνι ξεκίνησε την καριέρα του από τη Ρόμα, αλλά το 2015 αποκτήθηκε από τη Σασουόλο για 1,25 εκατομμύρια ευρώ. Τη σαιζόν 2016-17, ο Πελεγκρίνι έγινε ο νεαρότερος παίκτης ο οποίος συμμετείχε σε 10 γκολ σε μία σαιζόν της Σέριε Α, με 6 γκολ και 4 ασίστ. Το 2017 επέστρεψε στη Ρόμα, για 10 εκατομμύρια ευρώ. Ήταν μέλος της ομάδας της χρονιάς του Γιουρόπα Λιγκ για τη σαιζόν 2020-21.

Πραγματοποίησε το επίσημο ντεμπούτο του με την εθνική αντρών της Ιταλίας τον Ιούνιο του 2017.
Σιμόν Αρντέ

Ο Σιμόν Αρντέ (Simon Ardé, επίσης Simon Ardi, Symon van Antwerpen και ψευδώνυμο "Tovenaer") (πιθανόν Αμβέρσα, 1594 - Ρώμη, 1638) ήταν Φλαμανδός μπαρόκ ζωγράφος που δραστηριοποιήθηκε στην Ιταλία για το μεγαλύτερο μέρος της ζωής του.
Ζακ Μπλοντώ

δεξιά|μικρογραφία| Χαραγμένο πορτρέτο του Καρδιναλίου Φεντερίκο Βισκόντι, 1681
Ο Ζακ Μπλοντώ (Jacques Blondeau , εναλλακτικά ονόματα: Jacomo Blondel, Hansje Blondeau, Jacobus Blondeau, Jean Jacques Blondeau, Jacques Blondel και ψευδώνυμο: "Weyman", Αμβέρσα, 9 Μαΐου 1655 - Ρώμη, 1698) ήταν Φλαμανδός μπαρόκ χαράκτης που μετά την εκπαίδευσή του στην Αμβέρσα πέρασε το μεγαλύτερο μέρος της σταδιοδρομίας του στην Ιταλία.
Βοεβοδάτο Ελάσσονος Πολωνίας

Το Βοεβοδάτο Ελάσσονος Πολωνίας, ή Επαρχία Ελάσσονος Πολωνίας (πολωνικά: "województwo małopolskie"), είναι ένα από τα βοεβοδάτα (επαρχία) της Πολωνίας, στα νότια της χώρας. Έχει έκταση 15.108 τετραγωνικά χιλιόμετρα και πληθυσμό 3.404.863 κατοίκων (2019).

Δημιουργήθηκε την 1η Ιανουαρίου 1999 από τα πρώην βοεβοδάτα Κρακοβίας, Τάρνουφ, Νόβι Σοντς και τμήματα των βοεβοδάτων Μπιέλσκο-Μπιάουα, Κατοβίτσε, Κιέλτσε και Κρόσνο, σύμφωνα με τις μεταρρυθμίσεις της πολωνικής τοπικής αυτοδιοίκησης που εγκρίθηκαν το 1998. Το όνομα του βοεβοδάτου θυμίζει το παραδοσιακό όνομα μιας ιστορικής πολωνικής περιοχής, της Ελάσσονος Πολωνίας (πολωνικά: Małopolska). Το τρέχων Βοεβοδάτο Ελάσσονος Πολωνίας, ωστόσο, καλύπτει μόνο ένα μικρό μέρος της ευρύτερης αρχαίας περιοχής της Ελάσσονος Πολωνίας, η οποία, μαζί με την Μείζων Πολωνία ("Wielkopolska") και τη Σιλεσία ("Śląsk"), αποτέλεσαν το πρώιμο μεσαιωνικό πολωνικό κράτος. Η ιστορική Ελάσσων Πολωνία είναι πολύ μεγαλύτερη από το τρέχων βοεβοδάτο. Εκτείνεται πολύ βόρεια, μέχρι το Ράντομ και το Σιέντλτσε, συμπεριλαμβανομένων και πόλεων όπως οι Σταλόβα Βόλα, Λούμπλιν, Κιέλτσε, Τσενστοχόβα και Σοσνόβιετς.

Το βοεβοδάτο οριοθετείται στα βόρεια από τα Όρη Τιμίου Σταυρού ("Góry Świętokrzyskie"), στα δυτικά από το Υψίπεδο Κρακοβίας-Τσενστοχόβα (μια ευρεία γκάμα λόφων που εκτείνεται από την Κρακοβία έως την Τσενστοχόβα) και στα νότια από τα Όρη Τάτρα, Πιενίνι και Μπεσκίντι. Πολιτικά συνορεύει με το Βοεβοδάτο Σιλεσίας προς τα δυτικά, το Βοεβοδάτο Τιμίου Σταυρού προς τα βόρεια, το Βοεβοδάτο Κάτω Καρπαθίων προς τα ανατολικά και τη Σλοβακία στο νότο.

Σχεδόν όλη η Ελάσσων Πολωνία βρίσκεται στην λεκάνη απορροής του ποταμού Βιστούλα. Η Κρακοβία ήταν μια από τις πολιτιστικές πόλεις της Ευρώπης το 2000. Η Κρακοβία έχει σιδηροδρομικές και οδικές συνδέσεις με το Κατοβίτσε, τη Βαρσοβία, το Βρότσουαφ και το Ζέσουφ. Βρίσκεται στο σταυροδρόμι μεγάλων διεθνών διαδρομών που συνδέουν τη Δρέσδη με το Κίεβο και το Γκντανσκ με τη Βουδαπέστη. Εδώ βρίσκεται το δεύτερο μεγαλύτερο διεθνές αεροδρόμιο στην Πολωνία (μετά της Βαρσοβίας), το Διεθνές Αεροδρόμιο Κρακοβίας «Ιωάννης Παύλος Β΄.
Βαλεντέν ντε Μπουλόνι

μικρογραφία|350x350εσ| "Στρατιώτες παίζουν χαρτιά και ζάρια (The Cheats)", γ. 1618–1620, του Βαλεντέν ντε Μπουλόνι
Ο Βαλεντέν ντε Μπουλόνι (Valentin de Boulogne, πριν από τις 3 Ιανουαρίου 1591 - 19 Αυγούστου 1632, μερικές φορές αναφέρεται ως Le Valentin), ήταν Γάλλος ζωγράφος στο ύφος του τενεμπρισμού.
Εθνική Πινακοθήκη της Ουάσιγκτον

Η Εθνική Πινακοθήκη της Ουάσιγκτον, που βρίσκεται δυο βήματα από τον Λόφο του Καπιτωλίου, ξεχωρίζει πρώτα απ' όλα για τον πολύ πρωτότυπο τρόπο που εκθέτει τα 141.000 σχέδια ,πίνακες, φωτογραφίες αλλά και γλυπτά τα οποία δείχνουν την εξέλιξη απο τον μεσαίωνα έως σήμερα. Εμπνευσμένος από την ιαπωνική αισθητική, ο τρόπος έκθεσης στοχεύει στην παρουσίαση του κάθε έργου όσο το δυνατόν πιο αποδεσμευμένου από ιστορικές και πολιτιστικές αναφορές, ώστε ο επισκέπτης να μπορέσει να το ατενίσει χωρίς περισπασμούς, καθαρά ως πηγή ευχαρίστησης. Στους μεγάλους χώρους των δύο κτιρίων της Πινακοθήκης μπορεί κανείς να θαυμάσει τη μεγαλύτερη και πληρέστερη συλλογή παλαιότερης ζωγραφικής σε αμερικανικό έδαφος, που περιλαμβάνει δημιουργίες των Τζότο, Ντίρερ, Ραφαήλ, Λεονάρντο, Τζορτζόνε. Πολύ σημαντικά είναι και τα τμήματα της γαλλικής, της φλαμανδικής και της ισπανικής ζωγραφικής, που εκπροσωπούνται από καλλιτέχνες όπως ο Βαττώ, ο Φραγκονάρ, ο Ρούμπενς, ο Ελ Γκρέκο. Αλλά η πανοραμική συλλογή του μουσείου περιλαμβάνει και σημαντικά έργα των ιμπρεσιονιστών και μια σημαντική σειρά έργων των καλλιτεχνών της αβάν-γκαρντ, από τον Μοντιλιάνι έως τον Νταλί. Πλέον έχουμε πρόσβαση στο να δούμε διαδυκτιακά όλα τα έργα μέσω του καταλόγου έργων της Εθνικής Πινακοθήκης της Ουάσινγκτον.
Ακρωτήριο Αγκούλιας

thumb|Μια πλάκα στο Ακρωτήριο Αγκούλιας σημειώνει το νοτιότερο σημείο της Αφρικής και δύο επιγραφές στην άμμο τη διαχωριστική γραμμή ανάμεσα στον Ινδικό και τον Ατλαντικό Ωκεανό.
Το Ακρωτήριο Αγκούλιας (πορτογ. "Cabo das Agulhas", αγγλ. "Cape Agulhas") ή Αγκούλας είναι βραχώδες πλατύ ακρωτήριο στην Επαρχία Δυτικού Ακρωτηρίου της Νότιας Αφρικής.

Παρά την κάποια σχετική φήμη του Ακρωτηρίου της Καλής Ελπίδος (148 χιλιόμετρα σε ευθεία γραμμή προς τα βορειοδυτικά), το Ακρωτήριο Αγκούλιας είναι το νοτιότερο σημείο όλης της Αφρικής, όπως και η απαρχή της διαχωριστικής γραμμής μεταξύ του Ατλαντικού και του Ινδικού Ωκεανού σύμφωνα με τον Διεθνή Υδρογραφικό Οργανισμό.

Ιστορικώς, το ακρωτήριο ήταν γνωστό στους ναυτικούς ως μεγάλος κίνδυνος της παραδοσιακής διαδρομής των ταχέων ιστιοφόρων ("κλίπερς"). Η ονομασία του προέρχεται από τους Πορτογάλους θαλασσοπόρους, σημαίνει «Ακρωτήριο των βελονών» και οφείλεται στο ότι (περί το έτος 1500) η κατεύθυνση του μαγνητικού βορρά, δηλαδή της βελόνας της κάθε πυξίδας, συνέπιπτε με την κατεύθυνση του γεωγραφικού βορρά στην περιοχή του ακρωτηρίου αυτού.. Ο ομώνυμος οικισμός Λ' Αγκούλιας βρίσκεται στα ανατολικά του ακρωτηρίου, πολύ κοντά σε αυτό.
Χασεγκάβα Τοχάκου

Ο Χασεγκάβα Τοχάκου (長谷川 等伯 , 1539 – 19 Μαρτίου 1610) ήταν Ιάπωνας ζωγράφος, ιδρυτής ομώνυμης σχολής. Θεωρείται ένας από τους μεγάλους ζωγράφους της εποχής Αζούτσι-Μομογιάμα (1573-1603). Είναι γνωστός περισσότερο για τις αναδιπλούμενες οθόνες-παραπετάσματα μπυόμπου, όπως το έργο «Πεύκα» και το «Πεύκο και ανθισμένα φυτά» (αμφότερες περιλαμβάνονται στον Κατάλογο Εθνικών Θησαυρών της Ιαπωνίας), καθώς και για τις τοιχογραφίες του στον βουδιστικό ναό Τσισάκου-ιν, που αποδίδονται όμως από κοινού και στον γιο του (επίσης χαρακτηρισμένες ως Εθνικοί Θησαυροί).
Φραντσέσκο Πριματίτσο

Ο Φραντσέσκο Πριματίτσο (ιταλικά: Francesco Primaticcio, Μπολόνια 1504 - Παρίσι 1570) ήταν Ιταλός Μανιεριστής ζωγράφος, αρχιτέκτονας και γλύπτης που πέρασε το μεγαλύτερο μέρος της καριέρας του στη Γαλλία την εποχή της Γαλλικής Αναγέννησης. Ήταν πρωτεργάτης της Πρώτης Σχολής του Φονταινεμπλώ.
Χριστόφορος Κνήτης

Ο Χριστόφορος Κνήτης (ή Κνίτης) ήταν Έλληνας επίσκοπος, ο οποίος διετέλεσε Μητροπολίτης Σερρών και κατόπιν πρώτος Μητροπολίτης της νεοσυσταθείσας Μητρόπολης Αυστραλίας και Νέας Ζηλανδίας.
Σαρλ-Ωγκύστ Λεμπούρ

Ο Σαρλ-Ωγκύστ Λεμπούρ ("Charles-Auguste Lebourg", 20 Φεβρουαρίου 1829 – Φεβρουάριος 1906) ήταν Γάλλος γλύπτης, γνωστότερος για τη διακόσμηση των δημόσιων κρηνών Ουάλας, οι οποίες βρίσκονται σχεδόν σε κάθε μέρος του Παρισιού, αλλά και σε διάφορες άλλες πόλεις σε όλο τον κόσμο. Δημιούργησε επίσης πολλούς ανδριάντες και προτομές, τόσο ορειχάλκινες όσο και μαρμάρινες, κερδίζοντας την αναγνώριση σε διάφορες χρονιές του Σαλόν του Παρισιού και σε Παγκόσμιες Εκθέσεις σε όλο το β΄ μισό του 19ου αιώνα. Τα έργα του βρίσκονται κυρίως στο Μουσείο Ορσέ στο Παρίσι, στο Μουσείο Καλών Τεχνών της Νάντης και σε διάφορα πάρκα και κοιμητήρια σε όλη τη Γαλλία.
Σίλβια Γκινιάρ Σνίντερ

Η Σίλβια Γκινιάρ Σνίντερ (γεννημένη στις 6 Αυγούστου 1974) είναι Ελβετίδα αθλήτρια της σκοποβολής.

Στο Ελβετικό πρωτάθλημα σκοποβολής κέρδισε τέσσερις φορές το χρυσό μετάλλιο (2017, 2018) και δύο το αργυρό (2017).

Το 2018 στο Παγκόσμιο πρωτάθλημα σκοποβολής της Τσανγκγουόν κατέκτησε το χάλκινο μετάλλιο στα 300 μέτρα τουφέκι πρηνηδόν, στα 300 μέτρα τουφέκι πρηνηδόν ομαδικό και στα 300 μέτρα τουφέκι τριών στάσεων ομαδικό. Στο Ευρωπαϊκό πρωτάθλημα σκοποβολής κέρδισε ένα μετάλλιο στο Μπακού το 2017, τέσσερα στη Μπολόνια το 2019 και τρία στο Όσιγιεκ το 2021. Είναι αθλήτρια του συλλόγου Stadtschuetzengesellschaft Zürich και κατοικεί στη Ζυρίχη.
Οίκος της Κανόσα

Ο Οίκος της Κανόσα ή του Άττο (των Αττονιδών), ιταλ.: Casata degli Canossa/Attoni, ήταν μία Λομβαρδική ευγενής οικογένεια, που κατείχε το κάστρο της Κανόσα, από τις αρχές του 10ου έως τις αρχές του 12ου αι.

Από μία οικογένεια από τη Λούκα, ο Σιγιφρέδος έκτισε το κάστρο στην Κανόσα γύρω στο 940. Οι κύριοι σύντομα χρησιμοποίησαν τον τίτλο comes (κόμης) και έλαβαν πολλές άλλες Τοσκανικές κομητείες από τους βασιλείς της Γερμανίας. Το Γκουαστάλα το 991, την Πάρμα,Πιατσέντσα, Μπέργκαμο και Κρεμόνα το 984, τη Μπρέσια το 980, τη Μάντοβα το 977, τη Μόντενα, Κάρπη και Ρέτζιο το 962 και τη Λούκα ακόμη νωρίτερα. Το 1027 η μαρκιωνία της Τοσκάνης παραχωρήθηκε στον Boνιφάτιο και το 1100 η μαρκιωνία της Βερόνας στη Mατθίλδη, γνωστή ως "La Gran Contessa". Οι λεπτομέρειες των σχέσεων μεταξύ των γιων του Σιγιφρέδου: Aδαλβέρτου-Άττο λαι Σιγιφρέδου Μπαράτι είναι άγνωστες και ο τελευταίος εμφανίζεται στην Κανόσα έγκαιρα, για να δώσει καταφύγιο στη βασίλισσα Aδελαΐδα της Λομβαρδίας, όταν διέφυγε από τον Bερεγγάριο Β΄ και τη Βίλλα το 955.

Ο επίσκοπος του Αρέτσο από το 1023 έως το 1036 ήταν μέλος του Οίκου: ο Τένταλντ, χορηγός του Γκουίντο του Αρέτσο.
Ποταμός Αντικυθήρων

μικρογραφία|Ποταμός Αντικυθήρων
[[Αντικύθηρα]]
[[Δήμος Κυθήρων]]
Ο Ποταμός είναι οικισμός της Περιφερειακής Ενότητας Νήσων, στην Περιφέρεια Αττικής. Διοικητικά ανήκει στην Κοινότητα Αντικυθήρων, της Δημοτικής Ενότητας Αντικυθήρων και υπάγεται στο Δήμο Κυθήρων.
Ίνγκα και Ανούς Αρσακιάν

Η Ίνγκα και Ανούς Αρσακιάν (αρμενικά: "Ինգա և Անուշ Արշակյաններ/Inga yev Anush Arshakyan") είναι Αρμένισες αδελφές και ντουέτο folk.

Η Ανούς γεννήθηκε στις 24 Δεκεμβρίου 1980 στο Γερεβάν. Αποφοίτησε από τη μουσική σχολή S. Aslamazyan και το μουσικό κολέγιο A. Babajanyan. Το 1999, έκανε το ντεμπούτο της ως σολίστ μαζί με τη Φιλαρμονική Ορχήστρα της Αρμενίας και τη Χορωδία. Από το 2001 έως το 2005, σπούδασε στο Κρατικό Ωδείο του Γερεβάν και αποφοίτησε στη τζαζ-φωνητική.

Η αδελφή της Ίνγκα γεννήθηκε στις 18 Μαρτίου 1982 στο Γερεβάν. Αποφοίτησε επίσης από τη μουσική σχολή S. Aslamazyan και το μουσικό κολέγιο A. Babajanyan. Το 1998, η Ίνγκα μαζί με την αδερφή της, περιόδευσαν στις αρμενικές επαρχίες. Το 2002 αποφοίτησε με πτυχίο στα έγχορδα και ακολούθησε την αδερφή της στο Yerevan State Conservatory, αποφοιτώντας το 2005.

Εκπροσώπησαν τη Αρμενία στον Διαγωνισμό Τραγουδιού Eurovision του 2009 στην Μόσχα, με το τραγούδι "Jan Jan", τερματίζοντας στην 10η θέση στον τελικό.
Φράνσις φαν Μποσσάουτ

μικρογραφία|321x321εσ| "Αλληγορικό πορτρέτο του Φράνσις φαν Μποσσάουτ"
Ο Φράνσις φαν Μποσσάουτ (Francis van Bossuit, πιθανόν 1635, Βρυξέλλες - 22 Σεπτεμβρίου, Άμστερνταμ ) ήταν Φλαμανδός γλύπτης. Δημιουργούσε κυρίως γλυπτά σε ελεφαντόδοντο. Μόνο μερικά γλυπτά από ξύλο και τερακότα από το χέρι του είναι γνωστά. Το έργο του δείχνει μια τάση για τον κλασικισμό που πιθανότατα προήλθε από την επαφή του με την αρχαία και σύγχρονη ιταλική τέχνη κατά τη διάρκεια της παραμονής του στη Ρώμη, καθώς και από τη γνώση του για τον μπαρόκ κλασικισμό των γλυπτών που δραστηριοποιούνταν στις Βερσαλλίες. Η ενεργητικότητα ορισμένων από τα έργα του αντικατοπτρίζει επίσης την εκπαίδευσή του στη φλαμανδική μπαρόκ γλυπτική.
Εν οίδα ότι ουδέν οίδα

μικρογραφία|311x311εσ|Σωκράτης. Έργο του Λεωνίδα Δρόση (1843 - 1884), Αθήνα - Περίβολος Ακαδημίας Αθηνών.

«Εν οίδα ότι ουδέν οίδα» (αρχαία: Ἓν οἶδα ὅτι οὐδὲν οἶδα, νεοελλ. "ένα ξέρω, ότι δεν ξέρω τίποτα", λατ. "scio me nihil scire") είναι απόφθεγμα που αποδόθηκε στον φιλόσοφο Σωκράτη.
Οίκος του Έχμοντ

Ο Οίκος του Έχμοντ, Ολλανδ.: Huis van Egmond ή Egmont πήρε το όνομά του από την ολλανδική πόλη Έχμοντ, στην επαρχία της βόρειας Ολλανδίας και έπαιξε σημαντικό ρόλο στις Κάτω Χώρες κατά τη διάρκεια του Μεσαίωνα.
Βιλαίν Β΄ ντ'Ωλναί

Ο Βιλαίν Β΄ ντ'Ωλναί ( Γαλλικά : "Villain II d'Aulnay / d'Aunoy" ) ήταν ο τέταρτος βαρώνος της Αρκαδίας, ενός φέουδου του Πριγκιπάτου της Αχαΐας .
Πίτερ Μυλίερ ο νεότερος

δεξιά|μικρογραφία| Πλοίο ναυαγεί σε καταιγίδα σε βραχώδη ακτή
Ο Πίτερ Μυλίερ ο νεότερος (Pieter Mulier II ή Cavalier Pietro Tempesta, 1637 – 29 Ιουνίου 1701) ήταν Ολλανδός ζωγράφος της ολλανδικής Χρυσής Εποχής που δραστηριοποιήθηκε στην Ιταλία.
Χέραρντ φαν Κάουλ

μικρογραφία|250x250εσ| "Ο Quintus Sertorius και η ουρά του αλόγου", αλληγορία καλής διακυβέρνησης, Δημαρχείο Χόρινχεμ, 1638
"Musicerend gezelschap" ("Μουσική συντροφιά"), Rijksmuseum [[Τβέντε]], 1651
Ο Χέραρντ φαν Κάουλ (Gerard van Kuijl ή Kuijll (1604, Χόρινχεμ – 1673, Χόρινχεμ), ήταν ζωγράφος της ολλανδικής Χρυσής Εποχής. Είναι γνωστός για τους πίνακες με θρησκευτικά θέματα και τις ρωπογραφίες του σε ύφος του Καραβάτζο .
Αρχαιολογική Συλλογή Σταυρού Ιθάκης

Η Αρχαιολογική Συλλογή Σταυρού Ιθάκης είναι αρχαιολογικό μουσείο στο χωριό του Σταυρού, στο νησί της Ιθάκης, στην Ελλάδα. Στεγάζει τέχνεργα χρονολογούμενα από την περίοδο της προϊστορίας, καθώς και την περίοδο της αρχαιότητας, τα οποία ανευρέθηκαν εντός του βόρειου τμήματος του νησιού.

Το μουσείο δημιουργήθηκε το 1933 με απώτερο σκοπό την φιλοξενία ευρημάτων προερχόμενων από αρχαιολογικές ανασκαφές τις οποίες πραγματοποιούσε η Βρετανική Σχολή Αθηνών. Το κτίριο του μουσείο βρίσκεται σε κοντινή απόσταση βόρεια του χωριού, ενώ διαθέτει έναν εκθεσιακό χώρο. Το κτίριο του μουσείου ανακαινίστηκε το 1998. Το 2015, υπέστη ζημιές κατά τη διάρκεια σεισμού, ενώ άνοιξε εκ νέου στο κοινό το 2016, έπειτα από προηγούμενες εργασίες αναστήλωσης. Παράλληλα, στο νησί εδρεύει και το Αρχαιολογικό Μουσείο Ιθάκης.
Όττο Μαρσέους φαν Σρικ

"Πρωινή χαρά, [[φρύνος]] και [[έντομα]]", 1660
Ο Όττο Μαρσέους φαν Σρικ (Otto Marseus van Schrieck, περ. 1613, Ναϊμέχεν – τάφηκε στις 22 Ιουνίου 1678, Άμστερνταμ ) ήταν ζωγράφος της Ολλανδικής Χρυσής Εποχής. Είναι περισσότερο γνωστός για τους πίνακες ζωγραφικής χλωρίδας και πανίδας.
Φρανσίσκους ντε Νέφε ο νεότερος

μικρογραφία|340x340εσ| Νάρκισσος και Ηχώ
Ο Φρανσίσκους ντε Νέφε ο νεότερος (Franciscus de Neve ΙΙ, επίσης: Frans ΙΙ de Neve, Fraciscus de Neuff, Francesco della Neve και ψευδώνυμα: Bloosaerken και Blaserken) (1632, Αμβέρσα – μετά το 1704) ήταν Φλαμανδός ζωγράφος και χαράκτης . Είναι γνωστός για τις ύστερου μπαρόκ θρησκευτικές και μυθολογικές σκηνές και τοπία. Πραγματοποίησε διεθνή σταδιοδρομία στην Ιταλία, τη Νότια Γερμανία και την Αυστρία, όπου εργάστηκε για αριστοκρατικούς προστάτες και εκκλησίες. Επέστρεψε στη μητρική του Φλάνδρα αργότερα στη ζωή του.
Λουίτζι Πρίμο

μικρογραφία|360x360εσ| "Η Αφροδίτη θρηνεί το θάνατο του Άδωνι"
Ο Λουί Κουζέν (Louis Cousin), στην Ιταλία γνωστός κυρίως ως Λουίτζι Πρίμο (Luigi Primo ή Luigi Gentile, περ. 1605–1667) ήταν Φλαμανδός ζωγράφος της περιόδου του Μπαρόκ, ο οποίος δραστηριοποιήθηκε στην Ιταλία για μεγάλο μέρος της σταδιοδρομίας του. Εργαζόμενος σε ύφος, το οποίο συνδύαζε τις φλαμανδικές ρίζες του με τη βαθιά επιρροή της ιταλικής τέχνης, ήταν γνωστός για τα πορτρέτα και τα ρετάμπλ του .
Ισαάκ Χέρτζογκ

Ο Ισαάκ Χέρτζογκ (, γεννημένος στις 22 Σεπτεμβρίου 1960) είναι Ισραηλινός πολιτικός, πρόεδρος της Εβραϊκής Υπηρεσίας για το Ισραήλ και εκλεγμένος Πρόεδρος του Ισραήλ. Είναι γιος του πρώην προέδρου του Ισραήλ, Χαΐμ Χέρτζογκ, είναι επαγγελματίας δικηγόρος και έχει υπηρετήσει ως Κυβερνητικός Γραμματέας μεταξύ του 1999 και του 2001 και ως μέλος της Κνεσέτ από το 2003 έως το 2018. Κατείχε αρκετές υπουργικές θέσεις μεταξύ 2005 και 2011, συμπεριλαμβανομένου του Υπουργού Πρόνοιας και Κοινωνικών Υπηρεσιών (2007–11).

Στο παρελθόν ήταν πρόεδρος του Εργατικού Κόμματος και της συμμαχίας της Σιωνιστικής Ένωσης μεταξύ 2013 και 2017, υπηρέτησε ως υποψήφιος του κόμματος για πρωθυπουργός κατά τις εκλογές του 2015, διετέλεσε ηγέτης της αντιπολίτευσης από το 2013 έως το 2018.

Στις προεδρικές εκλογές του Ισραήλ το 2021, εξελέγη Πρόεδρος του Ισραήλ και θα αναλάβει στις 9 Ιουλίου.
Ματτίας Βίτχοος

μικρογραφία|290x290εσ| "Το Γκρασχάφεν"
Ο Ματτίας Βίτχοος (Matthias Withoos,1627 – 1703, επίσης γνωστός ως Calzetta Bianca και Calzetti), ήταν Ολλανδός ζωγράφος νεκρών φύσεων και αστικών σκηνών, γνωστός για τις λεπτομέρειες εντόμων, ερπετών και της χαμηλής βλάστησης στο προσκήνιο των πινάκων του.
Σχολή Ουάρτον

Η Σχολή Ουάρτον (αγγλικά: Wharton School of the University of Pennsylvania, γνωστή και ως Wharton School of Business, Wharton Business School, Wharton School η απλά Wharton) είναι μια από τις σχολές του Πανεπιστημίου της Πενσυλβάνια, ενός ιδιωτικού ερευνητικού πανεπιστημίου στην Φιλαδέλφεια των ΗΠΑ. Θεωρείται ευρέως μια από τις καλύτερες σχολές διοίκησης επιχειρήσεων σε όλο τον κόσμο και είναι η παλαιότερη τέτοια σχολή στον κόσμο. 

Η Σχολή Ουάρτον προσφέρει πτυχία "Bachelor of Science" στα οικονομικά σε προπτυχιακούς φοιτητές και τίτλους "Master of Business Administration" σε μεταπτυχιακό επίπεδο. 

Σύμφωνα με την "U. S. News and World Report", τα προγράμματα "Master of Business Administration" στην Ουάρτον κατατάσσονται 2α καλύτερα στον κόσμο και 1α καλύτερα στις ΗΠΑ, ενώ τα προπτυχιακά προγράμματα κατατάσσονται 1α καλύτερα στις ΗΠΑ και στον κόσμο. 

Στους αξιόλογους αποφοίτους της Σχολής Ουάρτον συμπεριλαμβάνονται ο πρώην Πρόεδρος των Ηνωμένων Πολιτειών Ντόναλντ Τραμπ, ο ιδρυτής της SpaceX Ίλον Μασκ και ο εκατομμυριούχος επενδυτής Ουόρεν Μπάφετ.
Κλεμάν Ζανεκέν

Ο Κλεμάν Ζανεκέν (γαλλικά: Clément Janequin, περ. 1485 - 1558) ήταν επιφανής Γάλλος συνθέτης της εποχής της Γαλλικής Αναγέννησης. Υπήρξε ένας από τους πιο διάσημους συνθέτες πολυφωνικών σανσόν και μαζί με τον Κλωντέν ντε Σερμισί, είχε μεγάλη επιρροή στην ανάπτυξη του παρισινού σανσόν (τραγούδια), ειδικά στον προγραμματικό τύπο. Η ευρεία διάδοση της φήμης του έγινε δυνατή με την ταυτόχρονη ανάπτυξη της τυπογραφίας μουσικών όρων.
Γιάκομπ φαν Στάφερντεν

μικρογραφία|270x270εσ| "Ο Ορφέας παίζει λύρα"
Ο Γιάκομπ φαν Στάφερντεν (Jacob van Staverden Άμερσφοορτ1656 - Ρώμη (μετά το) 1716) ήταν Ολλανδός ζωγράφος που μετανάστευσε στη Ρώμη, όπου αποτελούσε μέλος της ομάδας ζωγράφων ρωπογραφιών γνωστή ως Bamboccianti .
Αουγκουστίνους Τερβέστεν

Ο Αουγκουστίνους Τερβέστεν (Augustinus Terwesten ή Augustinus Terwesten the Elder (4 Μαΐου 1649, Χάγη - 21 Ιανουαρίου 1711, Βερολίνο) ήταν Ολλανδός ζωγράφος, σχεδιαστής, χαράκτης και διδάσκαλος τέχνης. Ειδικεύτηκε σε πορτρέτα, αρχιτεκτονικά και ιστορικά θέματα. Ήταν γνωστός στην εποχή του για τους διακοσμητικούς του πίνακες σε πολυτελείς κατοικίες, πολλοί από τους οποίους έχουν δυστυχώς χαθεί. Άφησε πάρα πολλά προπαρασκευαστικά σχέδια. Ήταν συνιδρυτής της Ακαδημίας Σχεδίου της Χάγης. Εργάστηκε για μεγάλο χρονικό διάστημα στο Βερολίνο όπου ήταν Αυλικός ζωγράφος του Φρειδερίκου Γουλιέλμου Α΄ της Πρωσίας και ενός από τους συνιδρυτές της Πρωσικής Ακαδημίας Τεχνών .
Βιβλιοθήκη Ζαουούσκι

Η Βιβλιοθήκη Ζαουούσκι (πολωνικά: "Biblioteka Załuskich", λατινικά: "Bibliotheca Zalusciana") χτίστηκε στη Βαρσοβία το 1747-1795 από τον Γιούζεφ Άντζεϊ Ζαουούσκι και τον αδερφό του, Άντζεϊ Στανίσουαφ Ζαουούσκι, και οι δύο Ρωμαιοκαθολικοί επίσκοποι. Η βιβλιοθήκη ήταν η πρώτη πολωνική δημόσια βιβλιοθήκη, η μεγαλύτερη βιβλιοθήκη στην Πολωνία και μια από τις πρώτες δημόσιες βιβλιοθήκες στην Ευρώπη.

Μετά την Εξέγερση του Κοστσιούσκο (1794), τα ρωσικά στρατεύματα, ενεργώντας κατόπιν εντολής της Τσαρίνας Αικατερίνης Β΄ της Ρωσίας, κατάσχεσαν τις ιδιοκτησίες της βιβλιοθήκης και τις μετέφεραν στην προσωπική της συλλογή στην Αγία Πετρούπολη, όπου ένα χρόνο αργότερα αποτέλεσε τον ακρογωνιαίο λίθο της νεοϊδρυθείσας Αυτοκρατορικής Δημόσιας Βιβλιοθήκης.

Στη δεκαετία του 1920 η κυβέρνηση της Ρωσικής Σοβιετικής Ομοσπονδιακής Σοσιαλιστικής Δημοκρατίας επέστρεψε ορισμένες από τις πρώην ιδιοκτησίες της Βιβλιοθήκης Ζαουούσκι στη νεοσυσταθείσα Δεύτερη Πολωνική Δημοκρατία χάρη στην Ειρήνη της Ρίγας. Αυτά τα αντικείμενα καταστράφηκαν σκόπιμα από τα γερμανικά στρατεύματα κατά την προγραμματισμένη καταστροφή της Βαρσοβίας τον Οκτώβριο του 1944, μετά την καταστολή της Εξέγερσης της Βαρσοβίας.
Γιόχαν Ζιρνέιλς

μικρογραφία| Αποθέωση των μαρτύρων του Γκόρκουμ 1572, εκτύπωση του Jean-Baptiste Nolin σύμφωνα με πίνακα του Γιόχαν Ζιρνέιλς, 1675
Ο Γιόχαν Ζιρνέιλς (Johan Zierneels (εναλλακτικές αναγραφές ονόματος: "Jan Zierneels", "Johannes Zierneels", "Syrnel", "Záernel", "Ziereels", "Ziereneels", "Zierneel", "Jan Zioerneels", "Ziernel", "Zionnels", ψευδώνυμο "Lely" ή "Lelie," Μέιεραϊ φαν σ'Χερτόχενμπος (Ντεν Μπος) (Meierij van 's-Hertogenbosch), περίπου 1646 - μετά το 1678) ήταν Ολλανδός ζωγράφος που ειδικεύτηκε σε θρησκευτικά θέματα.
Γαλλική Αναγέννηση

Η πτέρυγα [[Φραγκίσκος Α΄ της Γαλλίας|Φραγκίσκου Α]]' στο [[κάστρο του Μπλουά]] (1514-1527)

Η Γαλλική Αναγέννηση ήταν το πολιτιστικό και καλλιτεχνικό κίνημα στη Γαλλία μεταξύ του 15ου και του 17ου αιώνα. Η περίοδος συνδέεται με την πανευρωπαϊκή Αναγέννηση, μια λέξη που χρησιμοποιήθηκε για πρώτη φορά από τον Γάλλο ιστορικό Ζυλ Μισλέ για να ορίσει την καλλιτεχνική και πολιτιστική «αναγέννηση» της Ευρώπης.
Μουσείο της Αναγέννησης στο [[κάστρο του Εκουάν]]
Οι αξιοσημείωτες εξελίξεις κατά τη διάρκεια της Γαλλικής Αναγέννησης περιλαμβάνουν την εξάπλωση του Ανθρωπισμού, την πρώιμη εξερεύνηση του «Νέου Κόσμου» (ως Νέα Γαλλία από τους Τζοβάνι ντα Βερρατσάνο και Ζακ Καρτιέ στην υπηρεσία του βασιλιά Φραγκίσκου Α' της Γαλλίας), την ανάπτυξη νέων τεχνικών και καλλιτεχνικών μορφών στους τομείς της τυπογραφίας, της αρχιτεκτονικής, της ζωγραφικής, της γλυπτικής, της μουσικής, των επιστημών και της λογοτεχνίας.

Η Γαλλική Αναγέννηση παραδοσιακά εκτείνεται από (περίπου) την έναρξη των Ιταλικών πολέμων το 1494 κατά τη διάρκεια της βασιλείας του Καρόλου Η' έως το θάνατο του Ερρίκου Δ' το 1610, αν και ορισμένες καλλιτεχνικές, τεχνολογικές ή λογοτεχνικές εξελίξεις που σχετίζονται με την Αναγέννηση έφτασαν στη Γαλλία νωρίτερα (μέσω της αυλής του δουκάτου της Βουργουνδίας ή της παπικής παρουσίας στην Αβινιόν). Ωστόσο, ο Μαύρος Θάνατος του 14ου αιώνα και ο Εκατονταετής πόλεμος κράτησαν τη Γαλλία οικονομικά και πολιτικά αδύναμη μέχρι τα τέλη του 15ου αιώνα.

Οι βασιλείες του Φραγκίσκου Α' της Γαλλίας (1515 - 1547) και του γιου του Ερρίκου Β' (1547 - 1559) θεωρούνται γενικά οι σημαντικότερες περίοδοι της Γαλλικής Αναγέννησης.
Χέρμαν φαν Σβάνεφελτ

Ο Χέρμαν φαν Σβάνεφελτ (Herman van Swanevelt, 1603 – 1655) ήταν Ολλανδός ζωγράφος και χαράκτης της εποχής του μπαρόκ.
Χακούζι

μικρογραφία| "Χακούζι" λευκά πορσελάνινα είδη από την περιοχή Αρίτα, (εξαγωνικά μπολ και πιάτα), τέλη περιόδου Έντο έως τις αρχές της εποχής Μεϊτζί, 1840-1870
Το άγαλμα Ντεχούα του βουδιστικού [[μποντισάτβα]] "[[Κάννον]], που χρησιμοποιήθηκε" για τη χριστιανική λατρεία στην Ιαπωνία
"Σετ Χακούζι [[σάκε]]" σχεδιασμένο από τον Μασαχίρο Μόρι (1977)
Το Χακούζι (白磁) είναι ένα είδος Ιαπωνικής κεραμικής και πορσελάνης, συνήθως λευκής πορσελάνης, το οποίο ξεκίνησε ως μίμηση της Κινεζικής Ντεχούα πορσελάνης. Σήμερα ο όρος χρησιμοποιείται στην Ιαπωνία, για να αναφερθεί κανείς στην απλή λευκή πορσελάνη. 

Είναι πάντα απλό λευκό χωρίς χρωματιστά μοτίβα και συχνά κατασκευάζεται σε διάφορες μορφές όπως μπολ, τσαγιέρες, κύπελλα και άλλα ιαπωνικά επιτραπέζια σκεύη. Χρησιμοποιήθηκε επίσης για μικρά ειδώλια, κυρίως για βουδιστικές και μερικές φορές Χριστιανικές θρησκευτικές μορφές και γιαπωνέζικες μορφές. Όπως και άλλα απλά είδη, ήταν κατάλληλο για διάφορους τύπους σκευών για θρησκευτική χρήση. Αρχικά αναπτύχθηκε για την Ιαπωνική αγορά, αλλά έγινε μια από τις Ιαπωνικές πορσελάνες, που εξάγονται.
Χάνα Σνελ

Η Χάνα Σνελ (Hannah Snell, 23 Απριλίου 1723 - 8 Φεβρουαρίου 1792) ήταν Βρετανίδα που μεταμφιέστηκε σε άνδρα και υπηρέτησε ως πεζοναύτης στον αγγλικό στρατό κατά τον 18ο αιώνα.

Οι περισσότερες πληροφορίες για την ζωή της Χάνα Σνελ, έχουν ληφθεί από τη βιογραφία που έχει γράψει για αυτήν ο Robert Walker. Η βιογραφία εκδόθηκε τον Ιούλιο του 1750 με τίτλο "The Female Soldier".
Ντομένικο Μπεράρντι

Ο Ντομένικο Μπεράρντι ("Domenico Berardi", 1 Αυγούστου 1994) είναι Ιταλός ποδοσφαιριστής ο οποίος αγωνίζεται ως επιθετικός ή πλάγιος επιθετικός για λογαριασμό της Σασουόλο και της εθνικής ομάδας της Ιταλίας.

Ξεκίνησε την καριέρα του από τη Σασουόλο το 2012, βοηθώντας την ομάδα να κερδίσει τον τίτλο της Σέριε Β και να κερδίσει την άνοδο στη Σέριε Α την πρώτη του σαιζόν, και ανακηρύχθηκε παίκτης της σαιζόν για τη Σέριε Β. Με τις καλές του εμφανίσεις στη Σέριε Α αναδείχθηκε σε ένα από τους πιο φερέλπιδες νέους ποδοσφαιριστές της Ιταλίας και κέρδισε το βραβείο Μπράβο το 2015. Προς το παρόν είναι ο πρώτος σκόρερ στην ιστορία της Σασουόλο με πάνω από 100 γκολ.

Ο Μπεράρντι πραγματοποίησε το ντεμπούτο του με την εθνική αντρών της Ιταλίας τον Μάιο του 2017 σε φιλικό αγώνα. Είναι μέλος της εθνικής Ιταλίας για το Euro 2020.
Δήμος Δυτικής Σάμου

μικρογραφία|280x280εσ|Πλατεία Καρλοβασίου
[[Νέο Καρλόβασι Σάμου|Νέο Καρλόβασι]]
[[Μαραθόκαμπος Σάμου|Μαραθόκαμπος]]
[[Λέκα Σάμου|Λέκα]]
Άγιος Αθανάσιος [[Υδρούσσα Σάμου|Υδρούσσας]]
[[Νεοχώρι Σάμου|Νεοχώρι]]
Ο Δήμος Δυτικής Σάμου, στην [[Περιφέρεια Βορείου Αιγαίου]].
[[Δήμος Δυτικής Σάμου#Δημοτική Ενότητα Καρλοβασίου|Δημοτική Ενότητα Καρλοβασίου]]
[[Δημοτική Ενότητα Μαραθοκάμπου]]
Ο Δήμος Δυτικής Σάμου με έδρα το Νέο Καρλόβασι, είναι Δήμος της Περιφερειακής Ενότητας Σάμου, στην Περιφέρεια Βορείου Αιγαίου και αποτελείται από τη Δημοτική Ενότητα Καρλοβασίου και τη Δημοτική Ενότητα Μαραθοκάμπου.
Apple M1

Το Apple M1 είναι ένας επεξεργαστής βασισμένος σε αρχιτεκτονική ARM System on Chip (SoC) που σχεδιάστηκε από την Apple Inc. ως κεντρική μονάδα επεξεργασίας (CPU) και μονάδα επεξεργασίας γραφικών (GPU) για υπολογιστές Macintosh και το iPad Pro. Εμπνεύστηκε από το chipset Apple A14 Bionic. Επισημαίνει, επίσης, την πρώτη σημαντική αλλαγή στο σύνολο εντολών που χρησιμοποιούν οι υπολογιστές Macintosh από τότε που η Apple άλλαξε από το PowerPC σε Intel το 2006. Η Apple ισχυρίζεται ότι έχει τον ταχύτερο πυρήνα CPU στον κόσμο "σε πυρίτιο χαμηλής ισχύος" και την καλύτερη απόδοση παγκοσμίως ανά watt. 

Εκτός από το macOS και το iPadOS της Apple, προσφέρεται υποστήριξη για ο M1 και σε Linux.